Childerik 1.
Store norske leksikon,Historie,Verdens historie og samtidshistorie,Europa,Frankrikes historie
Childerik 1., konge over de saliske franker fra cirka 457, antakeligvis etter Merovek. Childerik 1 var far til Chlodvig 1. Han kjempet mot vestgotere med Aegidius, saksere og alemannere.
Childeriks grav ble oppdaget i 1653 på en kirkegård i Tournai. Graven inneholdt våpen med gullbeslag, gullsmykker og gullmynter. De ble registrert i samtiden, men mye er senere forsvunnet. De funne gjenstander som ennå er i behold, er oppbevart i Bibliothèque Nationale i Paris. Funnet er viktig fordi det gir et eksakt dateringspunkt for graver fra folkevandringstiden, og fordi det kaster lys over den innflytelse som den gotiske kunst i folkevandringstiden hadde på den frankiske. Les mer i Store norske leksikon Frankrikes historie folkevandringstiden